Na osnovu člana 167 Zakona o lokalnoj samoupravi („Službeni list Crne Gore“ br. 02/18 od 10.01.2018.godine), člana 2 Odluke o obrazovanju Komisije za izradu nacrta Statuta opštine Tivat („Službeni list Crne Gore-opštinski propisi“ br.07/18 od 02.03.2018.godine), te shodno Odluci o načinu i postupku učešća lokalnog stanovništva u vršenju javnih poslova („Službeni list RCG-opštinski propisi“ br.08/05 od 21.03.2005.godine i „Službeni list Crne Gore-opštinski propisi“ br.20/13 od 05.07.2013.godine) Komisija za izradu nacrta Statuta opštine Tivat, utvrđuje

**PROGRAM JAVNE RASPRAVE**

1. Javna raspava će trajati **20 dana.**

2. Javna rasprava će se održati počev od **04.06.2018.godine**, zaključno sa **25.06.2018.godine**.

3. Nacrt Statuta će se:

- objaviti na internet stranici opštine Tivat- [www.opstinativat.com](http://www.opstinativat.com)

- u štampanoj formi učiniti dostupnim svim zainteresovanim građanima u zgradi organa uprave opštine Tivat - ulazni hol, odnosno u prostorijama Službe Skupštine, na drugom spratu kancelarija broj 15D.

4. Nacrt Statuta biće dostavljen:

- odbornicima Skupštine opštine Tivat  
- opštinskim organima  
- Savjetu za razvoj i zaštitu lokalne samouprave

- nevladinim organizacijama.

5. Javna rasprava o nacrtu Statuta opštine Tivat održaće se po sledećem rasporedu:

-sa ***opštinskim organima*** dana **14.06.2018.godine**, sa početkom u **10 časova**, u sali za sastanke na II spratu opštine Tivat,

-sa ***predstavnicima političkih partija*** dana **15.06.2018.godine** sa početkom u **12 časova**, u sali za sastanke na II spratu zgrade opštine Tivat,

-sa ***Savjetom za razvoj i zaštitu lokalne samouprave*** dana **18.06.2018.godine**, sa početkom u **12 časova**, u sali za sastanke na II spratu opštine Tivat,

-sa predstavnicima ***NVO*** dana **19.06.2018.godine**, sa početkom u **12 časova**, u sali za sastanke na II spratu zgrade opštine Tivat,

-***centralna javna rasprava*** povodom nacrta Statuta, održaće se u multimedijalnoj sali opštine Tivat dana **21.06.2018.godine**, sa početkom u **16 časova**.

6. Program javne rasprave objaviće se na internet stranici opštine Tivat i putem Radio Tivta.

7. Pozivaju se građani, stručne institucije, zainteresovani organi i organizacije, civilni sektor i drugi da učestvuju u javnoj raspravi.

8. Primjedbe, predlozi i sugestije dostavljaju se do 25.06.2018.godine u pisanoj formi na adresu:  
-Komisije za izradu nacrta Statuta opštine Tivat (na arhivi opštine)

-na e-mail [sekretarso@opstinativat.com](mailto:sekretarso@opstinativat.com).

9. Nakon sprovedene javne rasprave Komisija za izradu nacrta Statuta opštine Tivat, razmotriće sve primjedbe, predloge i sugestije učesnika javne rasprave, sačiniti Izvještaj o sprovedenoj javnoj raspravi.

***Broj:0305-030-141  
Tivat,04.06.2018.godine***

***Komisija za izradu nacrta Statuta opštine Tivat***

***s.r.***